Kahden vuoden takuuhintasopimus on hyvä vaihto silloin, jos erityisesti arvostat sähkön hinnan tasaisuutta ja pitkälle tulevaisuuteen tiedossa olevaa sähkön hintaa. Takuuhintaisen sopimuksen valinnassa haasteellisinta on valita se hetki, jolloin takuuhintaiseen sopimukseen sitoutuu. Markkinahinnat vaihtelevat koko ajan ja kahden vuoden aikana ehtii useimiten tulla tilanteita, jolloin takuuhintaisen sopimuksen saisi halvemmallakin kuin mitä itse on tullut tehneeksi. Vastaavasti on myös tilanteita, jolloin voi hykerrellä itsekseen, että tulipa tehtyä takuuhintasopimus oikeaan aikaan. Eli hiukan hintaveikkaamisen henkeähän siinä on, mutta ennen kaikkea kyse on palvelusta, jonka avulla voit varmistaa oman sähkön hintasi pitkälle tulevaisuuteen. Yllätyksiä ei silloin tule.